 **ОБЩИНА БОРОВАН**

**3240 Борован, ул. „Иван Вазов” №1, централа:** (09147) **9363**

**Кмет:** (09147) **9330, секретар:** (09147) **9301, факс:** (09147) **9200**

**e-mail:** [ob\_borovan@abv.bg](mailto:ob_borovan@abv.bg); **www**. borovan.bg

Изх. № …………../……….... 2025 г.

**ДО ОБЩИНСКИ СЪВЕТ**

**С. БОРОВАН**

**Д О К Л А Д Н А З А П И С К А**

От Иван Костовски– Кмет на Община Борован

**ОТНОСНО:** Даване на съгласие за разходване на месечните обезпечения и отчисления за 2024 г. по чл. 64, ал. 1 от Закона за управление на отпадъците (ЗУО), съгласно § 3 от Преходните и заключителни разпоредби към Закона за изменение и допълнение на Закона за местните данъци и такси

**УВАЖАЕМИ Г-Н ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В Държавен вестник бр. 81 от 24.09.2024 г. е обнародван Законът за изменение и допълнение на Закона за местните данъци и такси, приет от 50-ото Народно събрание на 17 септември 2024 г. С § 3 от Преходните и заключителни разпоредби към цитирания закон са въведени промени, касаещи Закона за управление на отпадъците (ЗУО) и уреждащи възможността за по-голяма гъвкавост и оперативност при ползването от общините на отчисленията и обезпеченията по чл. 64 от ЗУО.

С тези промени се позволява на общините да изискат от РИОСВ, на чиято територия се намира съответното депо, да възстанови от банковата сметка за чужди средства преведените и неусвоени месечни обезпечения и отчисления за 2024 г. по чл. 64, ал. 1 от Закона за управление на отпадъците, за които има решение на общинския съвет да се разходват чрез вътрешни компенсирани промени, без да се изменя приетият от общинския съвет начин на определяне и размер на таксата за битови отпадъци, в това число и за почистване на нерегламентирано изхвърлени отпадъци.

Натрупаните по чл. 64, ал. 1 от ЗУО обезпечения и отчисления на Община Борован за 2024 г. по сметката за чужди средства възлизат на **13866,89лв.** Средствата ще бъдат използвани за дейности, свързани с предоставяне на услуги по чл. 66 от Закона за местните данъци и такси през 2025 г., както и за почистване на нерегламентирано изхвърлени отпадъци. В случай, че не се приеме такова решение, дължимите месечни отчисления и обезпечения за 2024 г. ще мога да бъдат отпускани единствено по реда на чл. 24 от Наредба № 7 от 19 декември 2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци.

Предвид гореизложеното и на основание чл. 21, ал. 2 във връзка с чл. 21, ал. 1, т. 23 от ЗМСМА, и във връзка с § 3 от Преходните и заключителни разпоредби към Закона за изменение и допълнение на Закона за местните данъци и такси, обн. в ДВ бр.81/24.09.2024 г., в сила от 01.01.2025 г., предлагам Общински съвет – Борован да вземе следното:

**Р Е Ш Е Н И Е:**

1. Общински съвет Борован дава съгласие натрупаните месечни обезпечения и отчисления по чл. 64, ал. 1 от Закона за управление на отпадъците за 2024 г., включващи периода от 01.01.2024 г. до 31.12.2024 г., които ще бъдат възстановени от РИОСВ – Враца от банковата сметка за чужди средства, да се разходват чрез вътрешни компенсирани промени, без да се изменя приетият от общински съвет начин на определяне и размер на таксата за битови отпадъци за текущата 2025 г. за дейности, свързани с предоставяне на услугите по чл. 66 от Закона за местните данъци и такси през 2025 г., както и за почистване на нерегламентирано изхвърлени отпадъци.
2. Възлага на Кмета на Община Борован да извърши всички последващи действия за правилното и законосъобразно изпълнение на настоящото решение.

**Приложение: Писмо с вх. № П-640-1/14.03.2025г. - Справка на отчисления по чл. 64 за периода 01.01.2024 г. – 31.12.2024 г.**

**ВНОСИТЕЛ:**

**ИВАН КОСТОВСКИ**

**КМЕТ НА ОБЩИНА БОРОВАН**

*Съгласувал:*

*Веселина Геормезовска - Главен юрисконсулт*

*Съгласувал:*

*Фейсал Кариманов – Директор Дирекция „ФСПДАО“*

*Изготвил:*

*инж. Галя Христова – Гл. експерт ''БЕООСВ''*

*Проект!*

**О Б Щ И Н С К И СЪ В Е Т –Б О Р О В А Н**

**Р Е Ш Е Н И Е**

№…………………

от………………....

**ОТНОСНО:** Даване на съгласие за разходване на месечните обезпечения и отчисления за 2024 г. по чл. 64, ал. 1 от Закона за управление на отпадъците (ЗУО), съгласно § 3 от Преходните и заключителни разпоредби към Закона за изменение и допълнение на Закона за местните данъци и такси

**ОБЩИНСКИ СЪВЕТ**

На основание чл. 21, ал. 2 във връзка с чл. 21, ал. 1, т. 23 от ЗМСМА, и във връзка с § 3 от Преходните и заключителни разпоредби към Закона за изменение и допълнение на Закона за местните данъци и такси, обн. в ДВ бр.81/24.09.2024 г., в сила от 01.01.2025 г., и при мотиви, изложени в докладната записка,

**РЕШИ:**

1. Общински съвет Борован дава съгласие натрупаните месечни обезпечения и отчисления по чл. 64, ал. 1 от Закона за управление на отпадъците за 2024 г., включващи периода от 01.01.2024 г. до 31.12.2024 г., които ще бъдат възстановени от РИОСВ – Враца от банковата сметка за чужди средства, да се разходват чрез вътрешни компенсирани промени, без да се изменя приетият от общински съвет начин на определяне и размер на таксата за битови отпадъци за текущата 2025 г. за дейности, свързани с предоставяне на услугите по чл. 66 от Закона за местните данъци и такси през 2025 г., както и за почистване на нерегламентирано изхвърлени отпадъци.
2. Възлага на Кмета на Община Борован да извърши всички последващи действия за правилното и законосъобразно изпълнение на настоящото решение.

**Вносител:**

**ИВАН КОСТОВСКИ**

*Кмет на Община Борован*