 **ОБЩИНА БОРОВАН**

**3240 Борован, ул. „Иван Вазов” №1, централа:** (09147) **9363**

**Кмет:** (09147) **9330, секретар:** (09147) **9301, факс:** (09147) **9200**

**e-mail:** [ob\_borovan@abv.bg](mailto:ob_borovan@abv.bg); **www**. borovan.bg

Изх. № …………../……….... 2025 г.

**ДО ОБЩИНСКИ СЪВЕТ**

**С. БОРОВАН**

**Д О К Л А Д Н А З А П И С К А**

От Иван Костовски – Кмет на Община Борован

**ОТНОСНО:** Даване на съгласие за разходване на месечните обезпечения и отчисления за 2025 г. по чл. 64, ал. 1 от Закона за управление на отпадъците (ЗУО), съгласно § 3 от Преходните и заключителни разпоредби към Закона за изменение и допълнение на Закона за местните данъци и такси

**УВАЖАЕМИ Г-Н ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В Държавен вестник бр. 81 от 24.09.2024 г. е обнародван Законът за изменение и допълнение на Закона за местните данъци и такси, приет от 50-ото Народно събрание на 17 септември 2024 г. С § 3 от Преходните и заключителни разпоредби към цитирания закон са въведени промени, касаещи Закона за управление на отпадъците (ЗУО) и уреждащи възможността за по-голяма гъвкавост и оперативност при ползването от общините на отчисленията и обезпеченията по чл. 64 от ЗУО за настоящата 2025 година.

С тези промени се позволява на общините да бъдат освободени от задължението да внасят в РИОСВ месечните обезпечения и отчисления по ЗУО за 2025 г. и сумите да бъдат използвани съгласно Закона за управление на отпадъците.

През настоящата 2025 г. собствените средства на общините по чл. 64, ал. 1 от ЗУО могат да се ползват само след решение на общински съвет и единствено за дейности, свързани с управление на отпадъците, съгласно направените изменения с § 3 от Преходните и заключителни разпоредби към Закона за изменение и допълнение на Закона за местните данъци и такси, в сила от 01.01.2025 г.

По силата на този параграф се регламентира, че месечните обезпечения и отчисления по чл. 64, ал. 1 от ЗУО за настоящата 2025 г. може да се разходват по решение на общинския съвет чрез вътрешни компенсирани промени, без да се изменя приетият от общинския съвет начин на определяне и размер на таксата за битови отпадъци. В тази връзка Община Борован има възможност да използва същите за дейности, свързани с предоставяне на услуги по чл. 66 от Закона за местните данъци и такси през 2025 г., както и за почистване на нерегламентирано изхвърлени отпадъци. В случай, че не се приеме такова решение, дължимите месечни отчисления и обезпечения следва да бъдат внесени по сметка на РИОСВ до 31.12.2025 г., като за тях не се начислява лихва.

Предвид гореизложеното и на основание чл. 21, ал. 2 във връзка с чл. 21, ал. 1, т. 23 от ЗМСМА, и във връзка с § 3 от Преходните и заключителни разпоредби към Закона за изменение и допълнение на Закона за местните данъци и такси, обн. в ДВ бр.81/24.09.2024 г., в сила от 01.01.2025 г., предлагам Общински съвет – Борован да вземе следното:

**Р Е Ш Е Н И Е:**

1. Месечните обезпечения и отчисления по чл. 64, ал. 1 от Закона за управление на отпадъците за 2025 г., включващи периода от 01.03.2025 г. до 31.12.2025 г., да останат по сметката на Община Борован и чрез вътрешни компенсирани промени, без да се изменя приетият от общински съвет начин на определяне и размер на таксата за битови отпадъци за текущата 2025 г. да бъдат разходвани за дейности, свързани с предоставяне на услугите по чл. 66 от Закона за местните данъци и такси през 2025 г., както и за почистване на нерегламентирано изхвърлени отпадъци.
2. В случай, че след разходването на средствата по т. 1 останат налични обезпечения и отчисления по чл. 64, ал. 1 от Закона за управление на отпадъците, които се причисляват към тези, дължими за 2025 г., да бъдат предприети действия по надлежното им внасяне в срок до 31 декември 2025 г. съгласно приложимата нормативна уредба.
3. Възлага на Кмета на Община Борован да извърши всички последващи действия за правилното и законосъобразно изпълнение на настоящото решение.

**ВНОСИТЕЛ:**

**ИВАН КОСТОВСКИ**

**КМЕТ НА ОБЩИНА БОРОВАН**

*Съгласувал:*

*Веселина Геормезовска - Главен юрисконсулт*

*Съгласувал:*

*инж. Калинка Петкова – Директор Дирекция „УТЕЗГФ“*

*Изготвил:*

*инж. Галя Христова – Гл. експерт ''БЕООСВ''*

*Проект!*

**О Б Щ И Н С К И СЪ В Е Т –Б О Р О В А Н**

**Р Е Ш Е Н И Е**

№…………………

от………………....

**ОТНОСНО:** Даване на съгласие за разходване на месечните обезпечения и отчисления за 2025 г. по чл. 64, ал. 1 от Закона за управление на отпадъците (ЗУО), съгласно § 3 от Преходните и заключителни разпоредби към Закона за изменение и допълнение на Закона за местните данъци и такси

**ОБЩИНСКИ СЪВЕТ**

На основание чл. 21, ал. 2 във връзка с чл. 21, ал. 1, т. 23 от ЗМСМА, и във връзка с § 3 от Преходните и заключителни разпоредби към Закона за изменение и допълнение на Закона за местните данъци и такси, обн. в ДВ бр.81/24.09.2024 г., в сила от 01.01.2025 г., и при мотиви, изложени в докладната записка,

**РЕШИ:**

1. Месечните обезпечения и отчисления по чл. 64, ал. 1 от Закона за управление на отпадъците за 2025 г., включващи периода от 01.02.2025 г. до 31.12.2025 г., да останат по сметката на Община Борован и чрез вътрешни компенсирани промени, без да се изменя приетият от общински съвет начин на определяне и размер на таксата за битови отпадъци за текущата 2025 г. да бъдат разходвани за дейности, свързани с предоставяне на услугите по чл. 66 от Закона за местните данъци и такси през 2025 г., както и за почистване на нерегламентирано изхвърлени отпадъци.
2. В случай, че след разходването на средствата по т. 1 останат налични обезпечения и отчисления по чл. 64, ал. 1 от Закона за управление на отпадъците, които се причисляват към тези, дължими за 2025 г., да бъдат предприети действия по надлежното им внасяне в срок до 31 декември 2025 г. съгласно приложимата нормативна уредба.
3. Възлага на Кмета на Община Борован да извърши всички последващи действия за правилното и законосъобразно изпълнение на настоящото решение.

**Вносител:**

**ИВАН КОСТОВСКИ**

*Кмет на Община Борован*